EH Bildu Nafarroa talde parlamentarioari atxikitako foru parlamentari Txomin González Martínez jaunak idatziz erantzuteko galdera egin du (10-21/PES-00212) zeinean “informazioa eskatzen baitu Osasun Departamentuko zuzendaritzako langileen lan-jardunaldiei buruz”. Hona Nafarroako Gobernuko Osasuneko kontseilariaren informazioa:

1. **Osasun Departamentuak zergatik ez die departamentuko langileei eurei agindu, arlo horretan adituak baitira, lan-jardunaldiak garatzea eta osasun-estrategia definitzea?**

Zuzendaritzako langileen lan-jardunaldien helburu nagusietako bat izan da eta da, hain zuzen, osasun-estrategia berreguneratzea eta lehenestea pandemiaren inpaktuaren eta ikasbideen argitan eta esparru edukita legegintzaldirako akordioa eta helburu estrategikoak, Nafarroako Parlamentuan aurkeztu direnak eta ezagutzen direnak. Bilatzen dena da O-NOZeko eta Osasun Departamentuko goi-zuzendaritzako taldeari ahalbidetzea gogoeta, eztabaida eta ekarpena egitea estrategia hori definitzeko. Baina ezaugarri horiek dituen bilera garrantzitsu baten emaitzak ahalik eta onenak eta handienak izan daitezen erabili dena izan da (egin ohi den moduan) adituen kanpo lantalde bat, metodologiaren aldetik jardunaldien garapena erraztuko dutenak eta bilatzen diren helburuak lortzen lagunduko dutenak.

1. **Zer administrazio-prozedura baliatu da jardunaldi horiek Mutua MC enpresari kontratatzeko/esleitzeko? Zer baldintza-agiri baliatu da jardunaldiak kontratatzeko eta nola egin da aukera ezberdinen arteko hautaketa, baldin eta aukera bat baino gehiago egon bazen?**

Ez da egon jardunaldi horiek kontratatzeko/esleitzeko administrazio-prozedurarik, ezta baldintza-agiririk edo hautaketa modurik ere, aipatu enpresarekin ez delako izan inolako harreman formal edo informalik. Horren gaineko harreman bakarra da esperientzian, ezagutzan eta gure erkidegoarekiko konpromisoan maila berezia duen aditu batek une honetan erreferentziako enpresan ari dela profesional gisa. Eta bere oporraldiko egun bat erabiliz, eskuzabaltasunez lagundu du erreferentziako zuzendaritzako langileen bilerak errazten.

1. **Zer justifikazio-txosten egin da jardunaldiak egitea onesteko?**

Ez dago justifikazio-txostenik, aurreko puntuan azaldu den bezala, ez dagoelako zer justifikatu Administrazioaren ikuspuntutik.

1. **Zer kostu ekonomiko izan du Mutua MC enpresak egindako jardunaldi horiek antolatzeak?**

Aurretik argitu den bezala, jardunaldiak ez ditu enpresa horrek garatu. Izan ere, enpresa horrekin —berriz diogu— Osasun Departamentuak ez du harreman txikienik ere izan. Edonola ere, jardunaldien kostua 3.172 eurokoa da, kontzeptu guztiak barne (instalazioen alokairua, ekipamendua eta guzti, atsedenaldietako kafeak eta otamenak, parte-hartzaile guztiei ekainaren 5ean emandako bukaerako aperitiboa, Foru Komunitatetik kanpoko talde erraztaileko hiru pertsonen egonaldia, aipatu hiru adituen bidaiak eta kanpoko talde erraztaileko kide Alacanteko Unibertsitateko katedradunaren ordainsariak). Gaur egun, gehitzeko geratzen dira bakarrik Bartzelonatik (BCN/PNA/BCN) etorritako bi adituen kilometroen eta bidesarien gastuak.

1. **Honako hauen kopia: jardunaldi horiek Mutua MC enpresari kontratatzeko/esleitzeko baliatutako administrazio-prozedura, eta jardunaldiak kontratatzeko baliatutako baldintza-agiria eta aukera ezberdinen arteko hautaketa egiteko modua, baldin eta aukera bat baino gehiago egon bazen.**

Aurretik adierazi den bezala, nola ez den egon kontrataziorik/esleipenik, ezta aipatu enpresarekiko inolako harreman formalik ere, ezin da egon horri buruzko inolako administrazio-prozedurarik.

1. **Zer justifikazio-txosten egin da jardunaldiak egitea onesteko?**

Aurretik aipatutakoarekin bat eta haren ondorioz, ez da horri buruzko inolako justifikazio-txostenik egon.

1. **Mutua MC enpresak egindako jardunaldi horiek antolatzeak izandako kostu ekonomikoaren faktura.**

Egin diren zuzendaritzako langileen jardunaldien guztizko kostuaren faktura xehakatuak erantsi dira. Berriz ere argituta jardunaldiak ez dituela egin aipatzen den enpresa horrek, Nafarroako Gobernuko Osasuneko Departamentuak baizik. Eta horrekin batera, kanpoko lau adituren lankidetza ordainezina izan da. PEI-00557an erantsi dira.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko ekainaren 28an

Osasuneko kontseilaria: Santos Induráin Orduna